**projektas**

**reg. Nr. T-103**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**Dėl UŽDAROSIOS AKCINĖS BENDROVĖS „PASVALIO KNYGOS“ 2019 METŲ**

**FINANSINIŲ ATASKAITŲ RINKINIO PATVIRTINIMO, PELNO (NUOSTOLIŲ) PASKIRSTYMO BEI PRITARIMO VEIKLOS ATASKAITAI**

2020 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, 4 dalimi, Lietuvos Respublikos akcinių bendrovių įstatymo 20 straipsnio 1 dalies 11 ir 12 punktais, 24 straipsnio 1 dalimi, 29 straipsnio 6 dalimi, 58, 59 straipsniais, uždarosios akcinės bendrovės „Pasvalio knygos“ įstatų, patvirtintų Pasvalio rajono savivaldybės tarybos 2016 m. lapkričio 23 d. sprendimu Nr. T1-214 „Dėl uždarosios akcinės bendrovės „Pasvalio knygos“ įstatų patvirtinimo“, 12 punktu, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2019 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais), 230 ir 231 punktais, atsižvelgdama į nepriklausomo auditoriaus uždarosios akcinės bendrovės „Analitika“ 2020 m. kovo 31 d. išvadą, Pasvalio rajono savivaldybės taryba nusprendžia:

1. Patvirtinti uždarosios akcinės bendrovės „Pasvalio knygos“ 2019 metų finansinių atskaitų rinkinį (pridedama).

2. Paskirstyti uždarosios akcinės bendrovės „Pasvalio knygos“ 2019 metų pelną (nuostolius) taip:

2.1. ankstesnių finansinių metų nepaskirstytasis pelnas (nuostoliai) ataskaitinių finansinių metų pabaigoje – (9 096) Eur;

2.2. grynasis ataskaitinių finansinių 2019 metų pelnas (nuostoliai) – (1 418) Eur;

2.3. pervedimai iš rezervų – 0 Eur;

2.4. akcininkų įnašai nuostoliams padengti – 4 000 Eur;

2.5. paskirstytinasis rezultatas – pelnas (nuostoliai) ataskaitinių finansinių metų pabaigoje – (6 514) Eur;

2.6. pelno paskirstymas:

2.6.1. į įstatymo numatytus rezervus – 0 Eur;

2.6.2. į kitus rezervus – 0 Eur;

2.6.3. dividendams – 0 Eur;

2.6.4. kiti pelno paskirstymo atvejai – 0 Eur;

2.7. nepaskirstytasis pelnas (nuostoliai) ataskaitinių finansinių metų pabaigoje perkeliamas į kitus finansinius metus – (6 514) Eur.

3. Skirti iš Pasvalio rajono savivaldybės biudžeto 1 000 Eur – akcininkų įnašui nuostoliams padengti.

4. Pritarti uždarosios akcinės bendrovės „Pasvalio knygos“ 2019 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2020-05-06 tel. (8 451) 54 114

Suderinta DVS Nr. RTS-108

Pasvalio rajono savivaldybės tarybai

**AIŠKINAMASIS RAŠTAS**

**Dėl UŽDAROSIOS AKCINĖS BENDROVĖS „PASVALIO KNYGOS“ 2019 METŲ**

**FINANSINIŲ ATASKAITŲ RINKINIO PATVIRTINIMO, PELNO (NUOSTOLIŲ) PASKIRSTYMO BEI PRITARIMO VEIKLOS ATASKAITAI**

2020-05-06

Pasvalys

**1. Problemos esmė.**

Vadovaujantis Akcinių bendrovių įstatymo 20 straipsnio 1 dalies 10 ir 11 punktais, 24 straipsnio 1 dalimi, 58 bei 59 straipsniu, kasmet ne vėliau kaip per 4 mėnesius nuo finansinių metų pabaigos turi įvykti eilinis visuotinis akcininkų susirinkimas, kuris patvirtina bendrovės metinį pranešimą, metinių finansinių ataskaitų rinkinį, paskirsto paskirstytinąjį bendrovės pelną (nuostolius). Kadangi Savivaldybės taryba yra vienintelė šios bendrovės akcininkė, jos raštiški sprendimai prilygsta visuotinio akcininkų susirinkimo nutarimams.

Vadovaujantis Akcinių bendrovių įstatymo 58 straipsnio 2 dalimi, Bendrovės metinių finansinių ataskaitų rinkinį tvirtina eilinis visuotinis akcininkų susirinkimas. Jeigu bendrovės metinių finansinių ataskaitų rinkinio auditas pagal įstatymus yra privalomas ar yra numatytas įstatuose, tvirtinamas tik audituotas metinių finansinių ataskaitų rinkinys. Įmonių finansinės atskaitomybės įstatymo 24 straipsnio 1 dalyje nurodyta, kad uždarose akcinėse bendrovėse, kuriose akcininkė yra valstybė ir (ar) savivaldybė, turi būti atliktas metinių finansinių ataskaitų auditas. UAB „Pasvalio knygos“ 2019 metų finansinių ataskaitų rinkinį tikrino audito įmonė UAB „Analitika“. Jos pateiktoje išvadoje pažymėta, kad Bendrovės 2019 metų finansinės ataskaitos visais reikšmingais atžvilgiais teisingai pateikia UAB „Pasvalio knygos“ 2019 m. gruodžio 31 d. finansinę būklę ir tą dieną pasibaigusių metų finansinius veiklos rezultatus ir pinigų srautus vadovaujantis Lietuvos Respublikoje galiojančiais teisės aktais, reglamentuojančiais buhalterinę apskaitą ir finansinių ataskaitų sudarymą, ir verslo apskaitos standartais.

Vadovaujantis Įmonių finansinės atskaitomybės įstatymo 20 straipsniu ir 23 straipsnio 5 dalimi, mažos įmonės, kurių ne mažiau kaip du rodikliai neviršija dydžių, nurodytų 24 straipsnyje (turto vertė – 4 mln. Eur, pardavimo grynosios pajamos – 8 mln. Eur, vidutinis metinis darbuotojų skaičius – 50), gali sudaryti sutrumpintą balansą, sutrumpintą pelno (nuostolių) ataskaitą, sutrumpintą aiškinamąjį raštą, taip pat gali nerengti metinio pranešimo. UAB „Pasvalio knygos“ sudarė sutrumpintą finansinių ataskaitų rinkinį, o vadovaujantis Pasvalio rajono savivaldybės tarybos veiklos reglamentu, parengė Bendrovės 2019 m. veiklos ataskaitą.

2019 metais UAB „Pasvalio knygos“ dirbo nuostolingai – gavo 1 418 Eur nuostolių (2018 metais – 4 140 Eur nuostolių). Per metus pajamos iš pardavimų ir paslaugų sudarė 125 245 Eur, tai 12 301 Eur arba 10,9 proc. daugiau negu praėjusiais finansiniais metais, iš to skaičiaus knygų ir kanceliarinių prekių pardavimai padidėjo 11,1 proc., prekių įsigijimo savikaina padidėjo 7 834 Eur arba 10,7 proc. Veiklos sąnaudos padidėjo 1 745 Eur ir sudarė 46 049 Eur.

Bendrovės paskirstytinasis rezultatas finansinių metų pabaigoje – nuostoliai 6 514 Eur.

Bendrovės nuosavas kapitalas ataskaitinių finansinių metų pabaigoje – 4 532 Eur, jis yra mažesnis negu 1/2 įstatinio kapitalo, todėl, vadovaujantis Akcinių bendrovių įstatymo 59 straipsnio 8 dalimi ir 9 dalies 2 punktu, visuotinis akcininkų susirinkimas turi priimti sprendimą padengti šiuos nuostolius – į paskirstytinąjį pelną (nuostolius) pervesti sumas iš privalomojo rezervo, o jei jo neužtenka – padengti juos akcininkų įnašais. Kadangi privalomojo rezervo nėra sukaupta, siūloma nuostolių dengimui skirti 1 000 Eur iš Savivaldybės biudžeto akcininkų įnašui, kad Bendrovės nuosavas kapitalas būtų atkurtas taip, kad jis nebūtų mažesnis kaip 1/2 įstatuose nurodyto įstatinio kapitalo dydžio (Bendrovės įstatinis kapitalas 11 046 Eur).

Visuotiniam akcininkų susirinkimui nepriėmus sprendimo padengti nuostolius akcininkų įnašais arba priėmus tokį sprendimą, tačiau neatkūrus nuosavo kapitalo iki 1/2 įstatuose nurodyto įstatinio kapitalo dydžio, visuotinis akcininkų susirinkimas turi svarstyti klausimą dėl:

1) įstatinio kapitalo sumažinimo, tačiau sumažintas įstatinis kapitalas negali būti mažesnis už šio Akcinių bendrovių įstatymo 2 straipsnyje nustatytą minimalų įstatinio kapitalo dydį, arba

2) bendrovės likvidavimo.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui iš Savivaldybės biudžeto reikės skirti 1 000 Eur.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė